Jens Lurås Oftebro

**Jens Lurås Oftebro** (s. 21. heinäkuuta 2000) on norjalainen yhdistetyn hiihtäjä. Hän on nelinkertainen olympiavoittaja ja joukkuekilpailun maailmanmestari.

Oftebro saavutti Oberstdorfin MM-kilpailuissa 2021 pronssia normaalimäen Gundersen-kilpailussa. Joukkuekilpailussa hän voitti maailmanmestaruuden. Suurmäen Gundersen-kilpailussa hän oli seitsemäs. Pekingin olympialaisissa 2022 Oftebro voitti joukkuekilpailussa kultaa, saavutti suurmäen Gundersen-kilpailussa hopeaa ja sijoittui normaalimäen vastaavassa kilpailussa kymmenenneksi. Planican MM-kilpailuissa 2023 Oftebro saavutti kultaa joukkuekilpailussa ja sekajoukkuekilpailussa. Suurmäen Gundersen-kilpailussa hän saavutti hopeaa ja normaalimäen Gundersen-kilpailussa hän sijoittui 16:nneksi. Trondheimin MM-kilpailuissa 2025 hän voitti kultaa sekajoukkuekilpailussa, saavutti hopeaa normaalimäen ja 7,5 kilometrin hiihto-osuuden Individual Compact -kilpailussa ja pronssia joukkuekilpailussa sekä oli neljäs Gundersen-kilpailussa. Milanon ja Cortinan olympialaisissa 2026 Oftebro voitti kultaa sekä normaalimäen että suurmäen Gundersen-kilpailussa, sekä joukkuekilpailussa.

Yhdistetyn maailmancupissa Oftebro kilpaili ensimmäisen kerran Oslossa maaliskuussa 2018 ollen heti 27:s ja maailmancupin pisteillä. Ensimmäisen kerran kymmenen parhaan joukkoon hän sijoittui vuosi myöhemmin samassa paikassa ollen kuudes. Ensimmäisen kerran hän sijoittui kolmen parhaan joukkoon Rukalla marraskuussa 2019 ollen kilpailussa kolmas. Hän sijoittui kolmanneksi myös lopuissa kahdessa Rukan kilpailiussa. Hän sijoittui toiseksi Oberstdorfissa tammikuussa 2020 ja Trondheimissa saman vuoden helmikuussa. Kauden 2019–2020 kokonaispisteissä hän oli neljäs.

Kaudella 2020–2021 Oftebro sijoittui kolmanneksi Rukan ensimmäisessä kilpailussa ja saavutti kolmannessa kilpailussa ensimmäisen maailmancupvoittonsa. Maailmancupin kokonaiskilpailussa hän oli kahdeksas. Kaudella 2021–2022 Oftebro sijoittui Rukan ensimmäisessä ja kolmannessa kilpailussa kolmanneksi. Hän sijoittui kolmanneksi myös Oslon molemmissa kilpailussa. Maailmancupin kokonaiskilpailussa hän oli kuudes. Kaudella 2022–2023 Oftebro sijoitti Rukan kahdessa ensimmäisessä kilpailussa kolmanneksi. Hän voitti Lillehammerin ensimmäisen kilpailun ja sijoittui jälkimmäisessä toiseksi. Ramsaun ensimmäisessä kilpailussa hän sijoittui toiseksi. Hän voitti Seefeldin ensimmäisen kilpailun ja sijoittui kolmannessa kilpailussa kolmanneksi. Oberstdorfin molemmissa kilpailuissa hän sijoittui toiseksi. Hän voitti Schonanachin ensimmäisen kilpailun oli jälkimmäisessä kilpailussa toinen. Lahdessa hän oli kolmas ja toinen. Maailmancupin kokonaiskilpailussa hän sijoittui toiseksi.

Kaudella 2023–2024 Oftebro voitti Rukan ensimmäisen kilpailun. Lillehammerin ensimmäisessä kilpailussa hän sijoittui toiseksi. Seefeldin toisessa kilpailussa hän sijoittui kolmanneksi. Maailmancupin kokonaiskilpailussa hän oli kuudes. Kaudella 2024–2025 hän sijoittui toiseksi Ramsaun ensimmäisessä kilpailussa toiseksi. Hän voitti Schonachin ensimmäisen normaalimäen kilpailun. Hän sijoittui kolmanneksi Seefeldin yhteislähtökilpailussa, voitti ensimmäisen Gundersen-kilpailun ja sijoittui toisessa Gundersen-kilpailussa kolmanneksi. Hän sijoittui kolmanneksi Otepään ensimmäisessä normaalimäen Gundersen-kilpailussa. Maailmancupin kokonaiskilpailussa hän oli kuudes. Kaudella 2025–2026 hän sijoittui toiseksi Ramsaun yhteislähtökilpailussa ja Gundersen-kilpailussa. Hän voitti Oberhofin Individual Compact-kilpailun ja Gundersen-kilpailun. Hän sijoittui kolmanneksi Seefeldin Individual Compact-kilpailussa ja voitti Gundersen-kilpailun. Hän voitti Lahden Gundersen-kilpailun. Hän sijoittui toiseksi Oslon Gundersen-kilpailussa. Hän oli toinen myös maailmancupin kokonaiskilpailussa.

Nuorten maailmanmestaruuskilpailuissa Oftebrolla on joukkuekilpailun pronssi vuodelta 2018 Sveitsin Kanderstegistä sekä hopea ja pronssi joukkuekilpailusta ja 5 km gundersen-kilpailusta Lahdesta vuodelta 2019.

Yhdistetyn Continental Cupissa Oftebro on voittanut kaksi osakilpailua.

## Lähteet

## Aiheesta muualla
*